Леда Милева
Срещу Нова година

chitanka.info

Спи, моя палава сестричке,

спят зайчета, щурци и птички.

След малко тихо през комина

ще дойде Новата година.

И кой каквото си сънува

наяве тя ще му дарува:

на катеричката — бадеми,

на Зайо — моркови големи,

на тебе — кукла за другарче,

на мене — шарено букварче.

Спи, някой идва през комина.

Дали е Новата година?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.